*Proiect*

**GUVERNUL REPUBLICII MOLDOVA**

**H O T Ă R Î R E nr. \_\_\_\_\_**

**din \_\_\_\_\_\_\_\_\_\_\_\_2017**

**privind aprobarea Planului sectorial de acțiuni anticorupție**

**în domeniul fiscal pentru anii 2018-2020**

În scopul executării Hotărîrii Parlamentului nr.56 din 30 martie 2017 privind aprobarea Strategiei naționale de integritate și anticorupție pentru anii 2017-2020 (Monitorul Oficial al Republicii Moldova, 2017, nr.216-228, art.354) și a Hotărîrii Guvernul nr. 676 din 29 august 2017 ,,Privind aprobarea mecanismului de elaborare și coordonare a planurilor sectoriale și locale de acțiuni anticorupție pentru anii 2018-2020”, Guvernul

**HOTĂRĂŞTE:**

**1.** Se aprobă:

Planul sectorial de acțiuni anticorupție în domeniul fiscal pentru anii 2018-2020, conform anexei;

**2**. Serviciul Fiscal de Stat:

a) va întreprinde măsurile de rigoare privind realizarea Planului menționat la punctul 1;

b) va elabora, trimestrial, Rapoarte de monitorizare a implementării planului dat, conform structurii din Anexa 2 din Hotărîrea Guvernului nr. 676 din 29 august 2017 ,,Privind aprobarea mecanismului de elaborare și coordonare a planurilor sectoriale și locale de acțiuni anticorupție pentru anii 2018-2020” și le va expedia către secretariatul grupurilor de monitorizare din cadrul Centrului Național Anticorupție, pînă la data de 15 a lunii următoare trimestrului de gestiune;

c) va publica pe pagina Serviciului Fiscal de Stat Planul sectorial de acțiuni anticorupție în domeniul fiscal pentru anii 2018-2020, precum și rapoartele privind implementarea acestuia.

**3.** Controlul asupra executării prezentei hotărîri se pune în sarcina Ministerului Finanțelor și a Centrului Naţional Anticorupţie.

**Prim-ministru Pavel Filip**

**Ministru Octavian ARMAȘU**